
 REPUBLIKA HRVATSKA

 BRODSKO-POSAVSKA ŽUPANIJA

      OPĆINA SLAVONSKI ŠAMAC

    JEDINSTVENI UPRAVNI ODJEL
        OPĆINE SLAVONSKI ŠAMAC

KLASA: 604-01/26-01/1
URBROJ: 2178-9-04/01-26-1
Slavonski Šamac, 01. listopad 2026. godine.                                                                               
           Na temelju članka 3. Odluke o isplati pomoći redovnim studentima s područja općine Slavonski Šamac („Službeni glasnik Općine Slavonski Šamac“ broj 02/26), Jedinstveni Upravni odjel Općine Slavonski Šamac upućuje
JAVNI POZIV
STUDENTIMA S PODRUČJA OPĆINE SLAVONSKI ŠAMAC ZA PODNOŠENJE ZAHTJEVA ZA ISPLATU POMOĆI REDOVNIM STUDENTIMA
UZ ZAHTJEV SE TREBA PRILOŽITI: 
· Uvjerenje o redovnom upisu u višu akademsku godinu 2026./2027. kao redovni student (od druge godine studiranja pa nadalje-na  uvjerenju/potvrdi mora pisati koja je godina upisana);
· Uvjerenje o upisu u akademsku godinu 2026./2027. kao redovni student (za „nove“ studente-prva godina);
· presliku osobne iskaznice;
· presliku indeksa/ako je primjenjivo;
· presliku IBAN računa;
· Izjavu o davanju suglasnosti za prikupljanje i obradu osobnih podataka, odnosno drugu potrebnu dokumentaciju u skladu sa Zakonom o provedbi opće Uredbe o zaštiti podataka („N.N“.  RH 42/18.).
Zahtjev za isplatu pomoći redovnim studentima i Izjavu o davanju suglasnosti za prikupljanje i obradu osobnih podataka, odnosno drugu potrebnu dokumentaciju u skladu sa Zakonom o provedbi opće Uredbe o zaštiti podataka („N.N“.  RH 42/18.) studenti mogu preuzeti na službenim stranicama Općine Slavonski Šamac www.slavonski-samac.hr ili u Jedinstvenom upravnom odjelu Općine Slavonski Šamac.
ZA REDOVNU ISPLATU POMOĆI STUDENTI SU DUŽNI PODNIJETI ZAHTJEV DO 31.10.2026. GODINE, ZA SVE NAKNADNE ZAHTJEVE ISPLATA SE VRŠI OD MJESECA PODNOŠENJA ZAHTJEVA, A NE ZA PROTEKLO RAZDOBLJE.
PRAVO NA POMOĆ IMAJU:
· redovni studenti-prva godina, redovni studenti koji su upisali višu akademsku godinu u odnosu na prošlu godinu (od druge godine studiranja pa nadalje), uz uvjet da roditelji studenata koji su podnijeli zahtjev za pomoć nemaju dugovanja prema Općini Slavonski Šamac veća od 30,00 EUR (komunalna naknada, godišnja grobna naknada, naknada za dodjelu grobnog mjesta, komunalni doprinos, naknada za zadržavanje nezakonito izgrađene zgrade i sl.) do dana podnošenja zahtjeva te da studenti imaju prebivalište na teritorijalnom području Općine Slavonski Šamac.

Studenti koji su „zamrznuli“ akademsku godinu, apsolventi kao i studenti koji su upisali pad (ponavljanje) godine nemaju pravo na pomoć.
 
   PROČELNIK JEDINSTVENOG
                                                                                                              UPRAVNOG ODJELA:

                                                                                             

     Ana Martić, dipl. oec.

